Legal Document

Category: 356

Text:
64. ΑΠΟΦΑΣΗ ΑΝΑΠΛΗΡΩΤΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. Α.Π. 64074/Β 1257 της 24/28 Δεκ. 1990 (ΦΕΚ Β΄820) Συνδρομές των Μελών του Χρηματιστηρίου Αξιών Αθηνών. Αφού έλαβε υπόψη: 1.Τον Νόμ. 1892/90. ΄Αρθρ. 6ο 2.Το Απόσπασμα Πρακτικού της από 8.11.90 Συνεδρίασης του Διοικητικού Συμβουλίου του Χρηματιστηρίου Αξιών Αθηνών. 3.Την απόφαση της 61ης/ΘΕΜΑ 10/20.11.90 Συνεδρίασης της Επιτροπής Κεφαλαιαγοράς. 4.Την υπ’ αριθ. Υ. 1201/90 απόφαση του Πρωθυπουργού περί καθορισμού αρμοδιοτήτων του Αναπλ. Υπουργού Εθνικής Οικονομίας, αποφασίζουμε: Το ποσοστό 2% που καταβάλλουν τα μέλη του Χρηματιστηρίου επί των προμηθειών που εισπράττονται βάσει της από 20.4.89 απόφασης τους Δ.Σ. του Χρηματιστηρίου κατ’ εξουσιοδότηση του αριθ. 31 του Νόμ. 1806/88, υπολογίζεται εφεξής επί της αξίας των ημερησίων συναλλαγών. Το ποσοστό αυτό διαμορφώνεται εφεξής στο 0,02%. Ειδικά για τις ομολογίες όταν η αξία κάθε συναλλής υπερβαίνουν το 1.000.000.000 δρχ. Το παραπάνω ποσοστό 0,02% μειώνεται στο μισό ήτοι 0,01%.